joelniklaus/EU_Wikipedias huggingface dataset:
Ρένα Γαλάνη

Η Ρένα Γαλάνη - Ευθυμίου  (Γαληνάκη Ειρήνη) γεννήθηκε το 1925.

Ηθοποιός που ερμήνευε πάντα πολύ μικρούς ρόλους κυρίως σε ταινίες μελό, έλαβε μέρος σχεδόν σε όλες τις ταινίες του  Νίκου Ξανθόπουλου και μάλιστα, κάποιες από αυτές σκηνοθέτησε ενώ έγραψε και το σενάριό τους.

Σπούδασε στη Δραματική Σχολή Ελληνικού Ωδείου.Μέλος του Σ.Ε.Η. από το 1959.

Έλαβε μέρος συνολικά σε 78 ταινίες.

Φιλμογραφία 

 Η Κρήτη στις φλόγες (1947)

 Μια του κλέφτη δυο του κλέφτη (1949)

 Απαγωγή στην Κρήτη (1951)

 Η φλόγα της ελευθερίας (1952) [Αργυρώ]

 Οι Απάχηδες των Αθηνών (1953)

 Όσο υπάρχουν γυναίκες (1959)

 Έγκλημα στο Κολωνάκι (1959)

 Ένα νερό κυρά Βαγγελιώ (1959)

 Το ραντεβού της Κυριακής (1960)

 Μετά την αμαρτία (1960)

 Τα σαράντα παλληκάρια (1961)

 Δεν γνώρισα μητέρα (1962)

 Κατρακύλισμα στο βούρκο (1962)

 Φτωχοί κομπιναδόροι (1962)

 Τα Χριστούγεννα του αλήτη (1962)

 Η παγίδα (1962)

 Αγάπησα και πόνεσα (1963)

 Πληγωμένες καρδιές (1963) [Μαργαρίτα]

 Το γέλιο βγήκε απ' τον παράδεισο (1963) [Άννα]

 Ψευτοθόδωρος (1963)

 Αδικημένη (1964)

 Είμαι μια δυστυχισμένη (1964)

 Το κορίτσι του πόνου (1964)

 Καρδιά μου πάψε να πονάς (1965)

 Με πόνο και με δάκρυα (1965)

 Διψασμένη γι' αγάπη (1965)

 Λολίτες της Αθήνας (1965)

 Περιφρόνα με γλυκιά μου (1965)

 Ο άνθρωπος που γύρισε από τον πόνο (1966)

 Σκλάβοι της μοίρας (1966)

 Ούτε μιλάει, Ούτε λαλάει (1966)

 Έχω δικαίωμα να σ' αγαπώ (1966)

 Το κορίτσι με τα βουρκωμένα μάτια (1966)

 Εμείς οι αμαρτωλοί (1966)

 Ο κατατρεγμένος (1966)

 Δακρυσμένα μάτια (1967)

 Άδικη κατάρα (1967)

 Κάποτε κλαίνε και οι δυνατοί (1967)

 Η καρδιά ενός αλήτη (1968)

 Τα ψίχουλα του κόσμου (1968)

 Ταπεινός και καταφρονεμένος (1968)

 Ας με κρίνουν οι γυναίκες (1968)

 Ζήσε για την αγάπη μας (1968)

 Τα ξένα χέρια είναι πικρά (1968)
Η μοίρα μιας γυναίκας (1968) (σκηνοθέτης, σεναριογράφος)

 Για την τιμή και για τον έρωτα (1969)

 Η μεγάλη Ανάσταση (1969)

 Ένας άνδρας με συνείδηση (1969) [ηγουμένη]

 Η κραυγή μιας αθώας (1969)

 Το φθινόπωρο μιας καρδιάς (1969)

 Η Οδύσσεια ενός ξεριζωμένου (1969)

 Φτωχογειτονιά αγάπη μου (1969)

 Αδούλωτη ράτσα (1969)

 Γιακουμής, μια ρωμέΐκη καρδιά (1970)

 Εσένα μόνο αγαπώ (1970)

 Καλάβρυτα 1821 (1970)

 Ακόμα μια φορά... πριν ξεψυχήσω (1970)

 Τρελλά κορίτσια, απίθανα αγόρια (1970)

 Ζούσα μοναχός χωρίς αγάπη (1971)

 Ζωή χωρίς χαμόγελο (1971)

 Ο αήττητος (1971)

 Η ηλιογέννητη (1971)

 Η αρχόντισσα του κάμπου (1971)

 Αννιώ, η Τσελιγγοπούλα της Κατάρας (1971)

 Υπέροχες νύφες, κορόϊδα γαμπροί (1972)

 Πιο τρελλοί και απ΄ τους τρελλούς (1972)

 Φλογισμένη σάρκα (1976)

 Ο αφορεσμένος (1982)

 Τα παιδιά μας, οι άγγελοι (1985)

Θεατρικές Παραστάσεις 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Εξωτερικοί σύνδεσμοι
Ζουζούνια

Τα Ζουζούνια είναι παιδικό μουσικό συγκρότημα.

Ιστορία
Το συγκρότημα ιδρύθηκε το 1986 από την παιδαγωγό Κατερίνα Γιαννίκου. Από την πρώτη σειρά βιβλίων “Μιλάμε για…” το 1986, μέχρι τη μεγάλη λίστα από πλατινένια CD και πρώτα σε πωλήσεις DVD της τελευταίας δεκαετίας, τα Ζουζούνια έχουν ταυτιστεί με μια ομάδα παιδιών που τραγουδούν και χορεύουν διασκευασμένα παραδοσιακά τραγούδια, ελληνικά και ξένα.

Δισκογραφία
 Μιλάμε για τους αριθμούς (2001)
 Έλα να παίξουμε (2003)
 Πάμε στη θάλασσα (2003)
 Απόκριες με τα Ζουζούνια και τις κότες (2004)
 Τα Ζουζούνια τραγουδούν για τα ζωάκια (2004)
 Τα Ζουζούνια τραγουδάνε για τα χρώματα (2004)
 Τα Ζουζούνια τραγουδάνε για τα σχήματα (2005)
 Ακαντού (2005)
 Η Χιονάτη και οι 7 νάνοι (2005)
 Η Κική και η Κοκό (2005)
 Ο Μπάρμπα Μαθιός κι άλλα παραδοσιακά τραγούδια (2005)
 Τα καβουράκια (2005)
 Μπάλα μπάλα (2008)
 Η Κοκκινοσκουφίτσα (2008)
 Η Ωραία Κοιμωμένη (2007)
 Χορέψτε όλοι Bamba (2006)
 Η μαγική φλογέρα (2000)

Ελληνικά μουσικά συγκροτήματα
Άλαν Στιούαρτ του Ντάρνλεϊ

Ο Άλαν Στιούαρτ του Ντάρνλεϊ (μετά το 1406 - 1439) Σκωτσέζος ευγενής από την Οικογένεια των Στιούαρτ του Ντάρνλεϊ με συμμετοχή στον Εκατονταετή Πόλεμο ήταν γιος του Τζων Στιούαρτ του Ντάρνλεϊ και της Ελισάβετ, κόρης του Ντόντσαντ κόμη του Λέννοξ. Ο Άλαν Στιούαρτ συνόδευσε τον πατέρα του και τα αδέλφια του στη Γαλλία. O πατέρας του έπεσε στην Πολιορκία της Ορλεάνης (1429), ο Άλαν κληρονόμησε τους τίτλους του όπως την ηγεμονία του Ωμπινύ αλλά όχι την κομητεία του Εβρέ, κληρονόμησε επίσης τον τίτλο του Κοντόσταυλου του Σκωτσέζικου στόλου στη Γαλλία και την αρχηγία των Στιούαρτ του Ντάρνλεϊ. Το 1437 παραιτήθηκε στους Γαλλικούς τίτλους του υπέρ του νεώτερου αδελφού του Τζων Στιούαρτ και επέστρεψε στη Σκωτία. Ακολούθησε αιματηρός πόλεμος με την οικογένεια Μπόιντ στο κάστρο του Ντιν, δολοφονήθηκε (1439) από τον Σερ Τόμας Μπόιντ του Κιλμάρνοκ, τον θάνατο του εκδικήθηκε αργότερα ο μικρότερος αδελφός του Αλεξάντερ Στιούαρτ στη μάχη του Κραίγκνοτ Χιλ

Οικογένεια

Με τη σύζυγο του Αικατερίνη Σετόν, κόρη του Σερ Γουίλιαμ Σετόν απέκτησε :

Τζων Στιούαρτ, 1ος κόμης του Λέννοξ
Αλεξάντερ Στιούαρτ

Μετά τη δολοφονία του η χήρα του ξαναπαντρεύτηκε τον Έρμπερτ Μάξγουελ, 1ο λόρδο του Μάξγουελ.

Πηγές

Balfour Paul, Sir James, Scots Peerage, IX vols. Edinburgh 1904.

Οίκος των Στιούαρτ
Νέα Μουσιωτίτσα Ιωαννίνων

Η Νέα Μουσιωτίτσα  είναι ημιορεινό χωριό του νομού Ιωαννίνων σε υψόμετρο 260 μέτρων.

Γεωγραφία - Ιστορία
Η Νέα Μουσιωτίτσα βρίσκεται στις ανατολικές παρυφές του όρους Τόμαρος ή Ολύτσικας και δίπλα στις δυτικές όχθες του ποταμού Λούρου. Είναι δίπλα στην εθνική οδό Άρτας - Ιωαννίνων και απέχει 31,5 χλμ. Ν. της πόλης των Ιωαννίνων και 49 χλμ. Β.-ΒΔ. της Άρτας. Ο οικισμός δημιουργήθηκε, μετά την Κατοχή και το ολοκαύτωμα της Μουσιωτίτσας (25 και 27 Ιουλίου 1943) από τους Γερμανούς Ναζί, από εναπομείναντες κατοίκους της Κάτω Μουσιωτίτσας. Για τα 153 θύματα της σφαγής αυτής έχει ανεγερθεί στο χωριό μνημείο πεσόντων.

Διοικητικά
Ως οικισμός αναγνωρίστηκε το 1951 και το 1996 μεταφέρθηκε σε αυτήν με το ΦΕΚ 167Α - 24/07/1996, από τη Κάτω Μουσιωτίτσα, η έδρα της κοινότητας. Σύμφωνα με το σχέδιο Καλλικράτης, μαζί με τα όμορά της χωριά Άνω Μουσιωτίτσα, Κάτω Μουσιωτίτσα και Μεσούρα αποτελούν τη τοπική κοινότητα Μουσιωτίτσας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 287 κατοίκους

Ιστορία 
Σύμφωνα με πηγές, το όνομα του χωριού έχει σλαβική προέλευση, λόγω της κατάληξης -ίτσα και μαρτυρά πως πέρασαν και κατοίκησαν στην περιοχή σλαβικά φύλα. Από την άλλη επικρατεί η θεωρία πως το χωριό υπάρχει από την αρχαιότητα και συγκεκριμένα τον 3ο αιώνα π.Χ.

Το χωριό αυτό εκτός από μύθους για το όνομά του έχει και ιστορική αξία, καθώς αποτελεί ένα από τα μαρτυρικά χωριά της Ελλάδας στον πόλεμο του'40. Ειδικότερα, στο χωριό Μουσιωτίτσα εκτελέστηκαν 152 άμαχοι από τα γερμανικά στρατεύματα των SS τον Ιούλιο του 1943. Για να τιμήσουν τη μνήμη των νεκρών, κάθε χρόνο στο χωριό πραγματοποιείται αγώνας δρόμου 3 χλμ. από τον τόπο εκτέλεσης, την τοποθεσία Σπιθάρι έως το χωριό.

Παραπομπές

Χωριά του νομού Ιωαννίνων
Δήμος Δωδώνης
Κατερίνα Καρατζόρτζεβιτς

Η Κατερίνα Καρατζόρτζεβιτς (σερβικά: Катарина Карађорђевић, 13 Νοεμβρίου 1943), το γένος Μπάτη, αυτοαποκαλούμενη και «Πριγκίπισσα», είναι σύζυγος του Αλέξανδρου Καρατζόρτζεβιτς, πρώην διαδόχου του θρόνου της Γιουγκοσλαβίας. Γεννήθηκε στην Αθήνα και είναι η μία από τις δύο κόρες της Άννας και του Ρόμπερτ Μπάτη. Αδελφή της είναι η Μπέτι Ρουμελιώτη. Η Κατερίνα τελείωσε την πρωτοβάθμια εκπαίδευση της στην Αθήνα και τη Λωζάνη. Αργότερα, σπούδασε στο Πανεπιστήμιο του Ντένβερ στο Κολοράντο και του Ντάλας στο Τέξας, στον τομέα των επιχειρήσεων. Μόλις αποφοίτησε ξεκίνησε να εργάζεται στο αντικείμενο της, εκεί στις Ηνωμένες Πολιτείες.

Στις 25 Νοεμβρίου του 1962, παντρεύτηκε τον Τζακ Γουόλτερ Άντριους, με τον οποίον απέκτησε δύο τέκνα, τον Ντέιβιντ και την Άλισον. Η Άλισον παντρεύτηκε τον Ντιν Ράσελ Γκάρφινκελ, και έχουν τέσσερα παιδιά. Ο Ντέιβιντ, νυμφεύθηκε την Αγγελική Μαργαρίτη, και απέκτησαν το πρώτο του παιδί το 2008.  Και τα δύο τα παιδιά της Κατερίνας ζουν στην Αθήνα. Η Κατερίνα έχει ζήσει και στην Αυστραλία, την Αφρική και τις ΗΠΑ. Στις 7 Δεκεμβρίου του 1984, χώρισαν με τον Άντριους. Ο τωρινός Πρόεδρος της Δημοκρατίας της Ελλάδας, Προκόπης Παυλόπουλος, είναι κουμπάρος του Ντέβιντ και νονός του μοναδικού του γιου. 

Το 1984, γνώρισε τον δεύτερο σύζυγό της, Αλέξανδρο Καρατζόρτζεβιτς, με τον οποίον παντρεύτηκε το 1985. Αρχικά, παντρεύτηκαν με πολιτικό γάμο στο Λονδίνο στις 20 Σεπτεμβρίου και στις 21 του ίδιου μήνα με θρησκευτικό γάμο, στην Ορθόδοξη Σερβική Εκκλησία του Αγίου Σάββα, στο Νότινγκ Χιλ. Κουμπάρος τους ήταν ο έκπτωτος βασιλιάς της Ελλάδας Κωνσταντίνος Β΄, ενώ μάρτυρας ήταν ο Τομισλάβ της Γιουγκοσλαβίας. Μετά τη διάλυση της Γιουγκοσλαβίας, έχει αφιερώσει  τον περισσότερο χρόνο της στις φιλανθρωπίες. Το 2001, ίδρυσε τον φιλανθρωπικό οργανισμό Foundation of Her Royal Highness Crown Princess Katherine, στο Βελιγράδι. Το φιλανθρωπικό της έργο συνεχίστηκε στις ΗΠΑ, τον Καναδά, την Ελλάδα και το Ηνωμένο Βασίλειο. Μιλάει αγγλικά, ελληνικά και γαλλικά, καθώς επίσης και σερβικά και λίγα ισπανικά. Έχει λάβει τιμές από διαφορετικές χώρες παγκοσμίως όπως από τις ΗΠΑ και την Ελλάδα.

Παραπομπές

Εξωτερικοί σύνδεσμοι 
Official biography of HRH The Crown Princess
Royal Mausoleum Oplenac
Lifeline Humanitarian Organization
Lifeline Humanitarian Organization Chicago
Royal Family
Alcatel

Η Alcatel (πρώην Alcatel OneTouch) είναι μια γαλλική μάρκα κινητών τηλεφώνων που ανήκει στην φινλανδική εταιρεία ηλεκτρονικών ειδών ευρείας κατανάλωσης. Η Alcatel ιδρύθηκε το 2005 από την πρώην γαλλική εταιρεία ηλεκτρονικών και τηλεπικοινωνιών Alcatel-Lucent για κατασκευή κινητών συσκευών. Η Nokia εξαγόρασε τα περιουσιακά στοιχεία της Alcatel-Lucent το 2016 και έτσι κληρονόμησε συμφωνίες αδειοδότησης για το σήμα της Alcatel, το οποίο χρησιμοποιείται κατόπιν αδείας από την TCL Communication Ltd.

Εξωτερικοί Σύνδεσμοι 
Επίσημη ιστοσελίδα
Κατασκευαστές κινητών τηλεφώνων
Επιχειρήσεις της Γαλλίας
Λίζα Φίλιπς

Η Λίζα Φίλιπς (Lisa Kathleen Honan,  née Burgess), CBE, είναι η Κυβερνήτρια της Αγίας Ελένης, της Νήσου Αναλήψεως και του Τριστάν ντα Κούνια. Ανέλαβε καθήκοντα στις 26 Απριλίου 2016. Νωρίτερα υπηρέτησε ως επικεφαλής του Γραφείου Τμήματος Διεθνούς Ανάπτυξης στην Κένυα (DFID). 

Στις 24 Φεβρουαρίου 2018 παντρεύτηκε με τον Ντέιβ Όναν στην Νήσο Αγίας Ελένης και υιοθέτησε το επώνυμό του.

Η Όναν διορίστηκε ως Διοικητής του Τάγματος της Βρετανικής Αυτοκρατορίας (CBE) κατά τις τιμητικές εκδηλώσεις για τα γενέθλια της βασίλισσας Ελισάβετ Β΄ το 2016 σε αναγνώριση για τις υπηρεσίες της στον τομέα της διεθνούς αρωγής.

Παραπομπές

Κυβερνήτες της Αγίας Ελένης
Ηγέτες εν ενεργεία
Αλεξάντερ Στιούαρτ του Ντάρνλεϊ (πέθανε το 1404)

Ο Αλεξάντερ Στιούαρτ του Ντάρνλεϊ (πέθανε το 1404), Σκωτσέζος ευγενής ήταν γιος του Αλεξάντερ Στιούαρτ του Ντάρνλεϊ και της Ιωάννας. Παντρεύτηκε στον πρώτο του γάμο την Τζάνετ Τέρνμπουλ του Μίντα και είχε έναν γιο :

Γουίλιαμ Στιούαρτ του Τζλεντσγουορθ, έπεσε στην μάχη του Χόμιλντον Χιλ, προπάτορας των κομητών του Γκάλογουεϊ

Παντρεύτηκε στον δεύτερο γάμο του την Τζονέττ Κιθ χήρα του Ντέιβιντ Χάμιλτον του Κάντζοοου και κόρη του Σερ Γουίλιαμ Κιθ του Γκάλστον, ο Τζων Στιούαρτ, κόμης του Κάρικ του παραχώρησε τα εδάφη της συζύγου του στο Γκάλστον, με την Τζονέττ απέκτησε :

Τζων Στιούαρτ του Ντάρνλεϊ
Αλεξάντερ Στιούαρτ του Γκάλστον
Ρόμπερτ Στιούαρτ του Νιούτον
Ιάκωβος Στιούαρτ
Γουίλιαμ Στιούαρτ του Κάστλεμιλκ
Τζάνετ Στιούαρτ, παντρεύτηκε τον Τόμας Σόμερβιλ, 1ο λόρδο του Σόμερβιλ

Πηγές

Balfour Paul, Sir James, Scots Peerage, IX vols. Edinburgh 1904.

Οίκος των Στιούαρτ
Άλαν Στιούαρτ του Ντέγκχορν

Ο Άλαν Στιούαρτ του Ντέγκχορν (πέθανε στις 19 Ιουλίου 1333) Σκωτσέζος ευγενής ήταν γιος του Τζων Στιούαρτ του Μπονκίλ και της Μαργαρίτας του Μπονκίλ, πολέμησε στο πλευρό του Ροβέρτου Μπρους στον "Α΄ Πόλεμο της Σκωτσέζικης Ανεξαρτησίας".
Ο Σερ Άλαν Στιούαρτ συνόδευσε τον Εδουάρδο Μπρους στην Ιρλανδία (1315) και τον βοήθησε στις προσπάθειες του να κερδίσει τον θρόνο του νησιού, συνελήφθη από τους Άγγλους (1316) αλλά σύντομα ελευθερώθηκε. Ο βασιλιάς για να ανταμείψει τον Σερ Άλαν Στιούαρτ του παραχώρησε τα εδάφη του Ντέγκχορν και του Άιρσιρ.
Ο Σερ Άλαν Στιούαρτ έπεσε μαζί με τους αδελφούς του Σερ Ιάκωβο και Σερ Τζων Στιούαρτ στην μάχη του Χάλιντον Χιλ (1333)

Οικογένεια

Ο Σερ Άλαν Στιούαρτ με μια άγνωστη γυναίκα απέκτησε :

Τζων Στιούαρτ του Κρουίκστον και του Ντάρνλεϊ
Γουόλτερ Στιούαρτ
Αλεξάντερ Στιούαρτ του Ντάρνλεϊ (πέθανε το 1374)
Ελισάβετ Στιούαρτ, παντρεύτηκε τον Τζων Φιτζ Γουόλτερ

Πηγές

Balfour Paul, Sir James, Scots Peerage, IX vols. Edinburgh 1904.

Οίκος των Στιούαρτ
Αρμενικό αγρινό

Το Αρμενικό αγρινό (, haykakan muflon; , Qutch-e armani), επίσης γνωστό ως Αρμενικό πρόβατο, Αρμενικό αγριοπρόβατο, Αρμενικό κόκκινο πρόβατο, ή υπερκαυκασιανό πρόβατο (Ovis orientalis gmelini) είναι απειλούμενο υποείδος του αγρινού ενδημικό στο Ιράν, την Αρμενία και το Ναχιτσεβάν του Αζερμπαϊτζάν.

Ονοματολογία 

Το Αρμενικό αγρινό περιγράφηκε για πρώτη φορά το 1840 από τον Έντουαρντ Μπλάιθ, ο οποίος το εξομοιώνει με το "Orientalische Schaaf" (Πρόβατο της Ανατολής) που περιγράφεται από τον Σάμουελ Γκότλιμπ Γκμέλιν το 1774.

Κατανομή και πληθυσμός 
Το O. o. gmelini απαντάται στο βορειοδυτικό Ιράν. Αρμενικοί αγρινοί μεταφέρθηκαν στο νησί Καμπουντάν στη λίμνη Ούρμια το 1895 και το 1906 από έναν από τους κυβερνήτες του Αζερμπαϊτζάν. Μια μελέτη που πραγματοποιήθηκε στη δεκαετία του 1970 στο νησί διαπίστωσε ότι ο αριθμός τους μειώθηκε από περίπου 3.500 το 1970 σε 1.000 το 1973. Το 2004, 1.658 Αρμενικά άγρια πρόβατα καταμετρήθηκαν στην προστατευόμενη περιοχή Ανγκουράν στην επαρχία Ζαντζάν του Ιράν.

Το O. o. gmelini απαντάται στην επαρχία Σιούνικ στην νότια Αρμενία (σε ένα μικρότερο βαθμό, επίσης στις επαρχίας Αραράτ και Βαγιότς Ντζορ). Σύμφωνα με μελέτη του 2009 υπήρχαν "με δυσκολία πάνω από 200" αγρινοί στην Αρμενία.

Ένας εκτιμώμενος αριθμός 250 με 300 αγρινών βρίσκονται στην αυτόνομη δημοκρατία του Ναχιτσεβάν στο Αζερμπαϊτζάν.

Κατοικία 
Το ιρανικό κόκκινο πρόβατο ζει ως επί το πλείστον σε ανοιχτό τραχύ έδαφος σε μεσαία ή μεγάλα υψόμετρα, όπου υπάρχουν βραχώδεις ορεινές περιοχές, στέπες πεδινών και υψίπεδων, βραχώδεις ημιέρημους, πλαγιές καλυμμένες από γρασίδι και αλπικά λιβάδια. Περνούν το καλοκαίρι στα υψηλότερα υψόμετρα, ακριβώς κάτω από το μόνιμο χιόνι. Το χειμώνα, κινούνται χαμηλότερα και μπορεί να έρθουν στις κοιλάδες. Ζουν σε μικρά ή μεγάλα κοπάδια, και το καλοκαίρι τα μεγαλύτερα αρσενικά ζουν μεμονωμένα ή σε ξεχωριστές ομάδες. Μπορούν να ζήσουν έως και 18 χρόνια.

Μέτρα προστασίας 
Το O. o. gmelini συμπεριλαμβάνεται στην κατηγορία Ι του κόκκινου βιβλίου δεδομένων της ΕΣΣΔ. Στην Αρμενία, το κυνήγι απαγορεύεται από το 1936. Ένα πρόγραμμα αιχμαλωσίας άρχισε στο Ζωολογικό Ινστιτούτο της Αρμενίας με σκοπό την επέκταση του φυσικού αποθέματος Χόσροφ, την αναδιοργάνωση του καταφύγιου Ορντουμπάντ σε κρατικό καταφύγιο, τον έλεγχο των ζώων και τη μείωση της λαθροθηρίας. Το 2011, το πρόστιμο για το κυνήγι του αρμενικού αγρινού στην Αρμενία ήταν 3 εκατομμύρια ντραμ (περίπου 8.000 δολάρια).

Στο Ιράν, το κυνήγι του O. o. gmelini επιτρέπεται μόνο με άδεια, εκτός των προστατευόμενων περιοχών, μεταξύ Σεπτεμβρίου και Φεβρουαρίου. Στις προστατευόμενες περιοχές, η βόσκηση των κτηνοτροφικών ζώων ελέγχεται αυστηρά.

Παραπομπές

Περαιτέρω ανάγνωση 

 
 

Πανίδα της Αρμενίας
Πανίδα του Αζερμπαϊτζάν
Πανίδα του Ιράν
Χρήστος Αντωνίου (ποδοσφαιριστής)

Ο Χρήστος Αντωνίου είναι γεννημένος στις 14 Φεβρουαρίου 1998 στην Αθήνα και από τα 12 χρόνια του ανήκει στα τμήματα υποδομής της ΑΕΚ. Είναι ακραίος μέσος, ενώ έχει αγωνιστεί και ως κεντρικός επιθετικός. Έχει αγωνιστεί στην Εθνική Παίδων τη σεζόν 2014-2015. Από τις 21/8/2017 έχει υπογράψει επαγγελματικό συμβόλαιο με την ΑΕΚ. Το καλοκαίρι του 2018 δόθηκε ως δανεικός στον Εργοτέλη.

Παραπομπές 

Αντωνιου Χρηστος
Επαρχία Τζαϊπουρχάτ

Η επαρχία Τζαϊπουρχάτ ή Τζοϊπουρχάτ () είναι επαρχία στο δυτικό Μπαγκλαντές, στη διαίρεση Ρατζσάχι. Υφίσταται από το 1984. Το διοικητικό κέντρο είναι το Τζαϊπουρχάτ. Η έκταση της επαρχίας είναι 965 τ.χλμ. Σύμφωνα με την απογραφή του 2001 ο πληθυσμός της επαρχίας ήταν 844.818 άτομα. Το επίπεδο αλφαβητισμού ενηλίκων ήταν 19,8%, σημαντικά κατώτερο από το μέσο όρο του Μπαγκλαντές (43,1%). Το 88,18% του πληθυσμού της επαρχίας είναι Μουσουλμάνοι, ενώ το 9,57% είναι Ινδουιστές.

Διοικητική διαίρεση 
Η επαρχία Τζαϊπουρχάτ διαιρείται σε πέντε υποεπαρχίες (ουπαζίλα).

Οι υποεπαρχίες είναι οι παρακάτω (το όνομα σε παρένθεση είναι το διοικητικό κέντρο):

 Ακελπούρ (Ακελπούρ)
 Τζαϊπουρχάτ Σαντάρ (Τζαϊπουρχάτ)
 Καλάι (Καλάι)
 Χετλάλ (Χετλάλ)
 Παντσμπίμπι (Παντσμπίπι)

Εξωτερικοί σύνδεσμοι
 Επαρχία Τζαϊπουρχάτ  στη Banglapedia. (Αγγλικά)

Επαρχίες του Μπανγκλαντές
Αυτόματη αναγνώριση πινακίδας κυκλοφορίας οχήματος

Η αυτόματη αναγνώριση πινακίδας κυκλοφορίας οχήματος (αγγλικά: Automatic number-plate recognition, ANPR) είναι μια τεχνολογία που χρησιμοποιεί την οπτική αναγνώριση χαρακτήρων στις εικόνες για να "διαβάσει" πινακίδες κυκλοφορίας οχημάτων και να καταγράψει δεδομένα σχετικά με τη θέση του οχήματος. Μπορεί να χρησιμοποιήσει υπάρχοντα κλειστά κυκλώματα τηλεόρασης, κάμερες διαχείρισης κυκλοφορίας ή κάμερες που έχουν σχεδιαστεί ειδικά για αυτό το έργο. Η τεχνολογία ANPR χρησιμοποιείται από τις αστυνομικές δυνάμεις σε ολόκληρο τον κόσμο με σκοπό την τήρηση του νόμου, καθώς επίσης και για να ελεγχθεί εάν ένα όχημα είναι καταχωρημένο και φέρει άδεια κυκλοφορίας. Επίσης, χρησιμοποιείται για την ηλεκτρονική είσπραξη διοδίων σε δρόμους με διόδια και ως μέθοδος για την καταγραφή των κινήσεων της κυκλοφορίας, για παράδειγμα από υπηρεσίες αυτοκινητοδρόμων.

Η αυτόματη αναγνώριση πινακίδων μπορεί να χρησιμοποιηθεί για να αποθηκεύσει τις εικόνες που λαμβάνονται από τις κάμερες, καθώς και το κείμενο από την πινακίδα, με ορισμένα συστήματα να έχουν και τη δυνατότητα αποθήκευσης φωτογραφίας του οδηγού. Τα συστήματα συνήθως χρησιμοποιούν υπέρυθρη ακτινοβολία που επιτρέπει στην κάμερα να λαμβάνει φωτογραφίες σε οποιαδήποτε στιγμή της ημέρας ή της νύχτας. Η τεχνολογία ANPR πρέπει να λαμβάνει υπ'όψιν τις παραλλαγές στις πινακίδες των οχημάτων από χώρα σε χώρα.

Οι ανησυχίες σχετικά με αυτά τα συστήματα επικεντρώνονται στην προστασία της ιδιωτικότητας λόγω της καταγραφής από την πολιτεία των κινήσεων των πολιτών, στην εσφαλμένη ταυτοποίηση, στα υψηλά ποσοστά σφάλματος, και στην αύξηση των κρατικών δαπανών. Οι επικριτές έχουν περιγράψει τέτοια συστήματα ως μια μορφή μαζικής παρακολούθησης.

Παραπομπές 

Μέθοδοι πιστοποίησης
Τεχνητή νοημοσύνη
Βουλευτικές εκλογές στην Ισημερινή Γουινέα (2017)

Βουλευτικές εκλογές διεξήχθησαν στην Ισημερινή Γουινέα στις 12 Νοεμβρίου 2017. Το κυβερνών Δημοκρατικό Κόμμα της Ισημερινής Γουινέας κέρδισε όλες τις έδρες της Βουλής των Αντιπροσώπων, κάθε έδρα στη Γερουσία και τον έλεγχο του κάθε τοπικού συμβουλίου.

Εκλογικό σύστημα 
Τα 100 μέλη της Βουλής των Αντιπροσώπων εκλέγονται από κλειστή λίστα με αναλογική εκπροσώπηση σε πολυεδρικές περιφέρειες με βάση τις 19 εκλογικές περιφέρειες με ένα εκλογικό όριο του 10%. Από τα 70 μέλη της Γερουσίας, 55 εκλέγονται στις ίδιες 19 εκλογικές περιφέρειες, επίσης, από κλειστή λίστα με αναλογική εκπροσώπηση και με ένα εκλογικό όριο του 10%. Επιπρόσθετα άλλα 15 μέλη διορίζονται.

Αποτελέσματα

Βουλή των Αντιπροσώπων

Παραπομπές 

2017
Ισημερινη Γουιν
Φρανσίσκο Πασκουάλ Ομπάμα Ασούε

Ο Φρανσίκο Πασκουάλ Ομπάμα Ασούε (Francisco Pascual Eyegue Obama Asue) είναι πολιτικός από την Ισημερινή Γουινέα, πρωθυπουργός από τις 23 Ιουνίου 2016. Προτού αναλάβει στη θέση του πρωθυπουργού, υπηρέτησε ως υπουργός Υγείας και Κοινωνικής Πρόνοιας και ως υπουργός Αθλητισμού επί πρωθυπουργίας του Άνχελ Σεραφίν Σερίσε Ντούγαν. Ανήκει στο Δημοκρατικό Κόμμα της Ισημερινής Γουινέας.

Παραπομπές 

Ηγέτες εν ενεργεία
Πρωθυπουργοί της Ισημερινής Γουινέας
Άνχελ Σεραφίν Σερίσε Ντούγαν

Ο Άνχελ Σεραφίν Σερίσε Ντούγαν (Ángel Serafín Seriche Dougan) είναι πολιτικός από την Ισημερινή Γουινέα, πρωθυπουργός από την 1η Απριλίου 1996 ως τις 4 Μαρτίου 2001. Ανήκει στο Δημοκρατικό Κόμμα της Ισημερινής Γουινέας. Η κυβέρνησή του επικρίθηκε έντονα από το 2000 και κατηγορήθηκε για διαφθορά από την κοινοβουλευτική πλειοψηφία.  Το γεγονός εκείνο είχε ως αποτέλεσμα να ξεσπάσει "θερμική κρίση", και να παραιτηθεί ο Ντούγαν στις 23 Φεβρουαρίου 2001. Ο πρόεδρος Τεοδόρο Ομπιάνγκ Νγκέμα Μπασόνγκο διόρισε τον Κάντιδο Μουατετέμα Ρίβας.

Παραπομπές 

Πρωθυπουργοί της Ισημερινής Γουινέας
Ιωάννα Ασημακοπούλου

Η Ιωάννα Ασημακοπούλου (5 Ιουνίου 1984) είναι Ελληνίδα ηθοποιός. Απόφοιτησε από την Δραματική Σχολή του Γ. Κιμούλη το 2006. Έγινε ιδιαίτερα γνωστή στο ευρύ κοινό μέσα από τη σειρά Το σόι σου ενώ ακολούθησαν κι άλλες συμμετοχές σε σειρές όπως Πέτα τη Φριτέζα, Η Φαμίλια, Δεληγιάννειο Παρθεναγωγείο.

Πρώτα Χρόνια 
Γεννήθηκε στις 5 Ιουνίου 1984 στην Αθήνα όπου και μεγάλωσε ενώ κατάγεται από τη Ναύπακτο. Τελειώνοντας το σχολείο αποφάσισε να γίνει ηθοποιός και γι' αυτό το λόγο έδωσε εξετάσεις στην Ανώτερη Δραματική Σχολή του Γιώργου Κιμούλη ξεκινώντας τις σπουδές της. Αποφοίτησε το 2006 ξεκινώντας την πορεία της ως ηθοποιός σε τηλεόραση, θέατρο και κινηματογράφο.

Καριέρα

Τηλεόραση 
Έκανε την πρώτη της εμφάνιση στην τηλεόραση μέσα από τη σειρά εποχής του Χάρη Ρώμα και της Άννας Χατζησοφιά Δεληγιάννειον Παρθεναγωγείον, στον ANT1, τη σεζόν 2007-2008. Εκεί είχε έναν από τους ρόλους των μαθητριών του ιδρύματος της σειράς, αυτόν της Ελένης Σγουροπούλου. Την ίδια περίοδο, πέρα από την παρουσία της στη σειρά εποχής του ANT1, έπαιξε στα επεισόδια "Κανείς δεν είναι τέλειος" και "Η εκδίκηση του προλεταριάτου" της σειράς αυτοτελών επεισοδίων Safe Sex TV Stories. Την αμέσως επόμενη σεζόν υποδύθηκε τη Τζούλια, μία εργαζόμενη στο περιοδικό Mister, στην καθημερινή σειρά του ANT1 Λόλα.

Ο ρόλος που την έκανε ιδιαίτερα γνωστή στο ευρύ κοινό ήταν αυτός της Αντωνίας Τσιρίδου στην κωμική σειρά του Alpha TV Το σόι σου. Συγκεκριμένα το καλοκαίρι του 2014 πέρασε από casting για ένα ρόλο στη νέα τότε σειρά του Alpha TV με σκηνοθέτη τον Νίκο Ζαπατίνα, παίρνοντας το ρόλο της νύφης της οικογένειας Τριανταφύλλου. Η ίδια δήλωσε σε συνέντευξή της: "Στην Αντωνία χρωστώ πολλά. Εξαιτίας της έχω γίνει ευρύτερα γνωστή. Γι’ αυτό την αγαπώ, τη φροντίζω και κάθε φορά τής προσθέτω στοιχεία διαφορετικά, που τα ανακαλύπτω στην πορεία, είτε κωμικά είτε δραματικά. Και αυτό ακριβώς με κάνει να μην τη βαριέμαι". Παρέμεινε στη σειρά για πέντε σεζόν, έχοντας μόνιμη παρουσία στο καστ της. Αμέσως μετά την ολοκλήρωση της σειράς, τη σεζόν 2019-2020, εντάχθηκε στο πρωταγωνιστικό καστ του δεύτερου κύκλου της σειράς Πέτα τη Φριτέζα έχοντας το ρόλο της Πέτρας Γαρακούδα. Τη σεζόν 2020-2021 πρωταγωνιστεί μαζί με τον Πυγμαλίωνα Δαδακαρίδη στην οικογενειακή κωμωδία του ANT1 Η Φαμίλια.

Φιλμογραφία

Τηλεόραση

Κινηματογράφος

Θεατρογραφία 

Έχει συμμετάσχει σε πλήθος παραστάσεων και έχει συνεργαστεί με διάσημους ηθοποιούς όπως ο Παύλος Χαϊκάλης, ο Γιάννης Ζουγανέλης, ο Παύλος Ορκόπουλος, ο Βλαδίμηρος Κυριακίδης και η Βάσω Γουλιελμάκη.

Εξωτερικοί σύνδεσμοι 

 Επίσημη σελίδα στο Instagram
 Λεπτομέρειες ηθοποιού Ιωάννας Ασημακοπούλου

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί κινηματογράφου
Ελληνίδες ηθοποιοί θεάτρου
Λαχματζούν

Το Λαχματσούν ή Λαχματζούν ή Λάχμα μπι-'ατζίν (αραβικά: لحم بعجين "κρέας με ζύμη", τουρκικά: lahmacun, αρμενικά: լահմաջու), (επίσης γνωστό ως Αρμενική πίτσα  ή Τουρκική πίτσα ή Λιβανική πίτσα ή Συριακή πίτσα ή Αραβική πίτσα), είναι στρογγυλή λεπτή ζύμη με κιμά (συνήθως από μοσχάρι ή αρνί), ψιλοκομμένα λαχανικά και χόρτα, όπως κρεμμύδια, ντομάτες και μαϊντανό, και μπαχαρικά, όπως πιπέρι καγιέν, πάπρικα, κύμινο και κανέλα, που στη συνέχεια ψήνεταιΠάνω στο λαχματζούν μπορούν να τοποθετηθούν και να τυλιχθούν μ'αυτό λαχανικά, όπως τουρσί, ντομάτες, πιπεριές, κρεμμύδια, μαρούλι και ψητή μελιτζάνα.Το λαχματζούν συχνά σερβίρεται με αϊράνι ή σάλγκαμ.

Είναι δημοφιλές πιάτο στην Αρμενία, τον Λίβανο, τη Συρία, τη Τουρκία, και σε αρμενικές και τουρκικές κοινότητες στο εξωτερικό. Το πιάτο αρχικά τρωγόταν από Άραβες σεΐχηδες στην έρημο οι οποίοι δεν μπορούσαν να πάρουν φρέσκα τρόφιμα μαζί τους. Αν και υπάρχει για χιλιάδες χρόνια το λαχματζούν έχει γίνει δημοφιλές τις τελευταίες δεκαετίες. Εκτός από το Λαχματζούν υπάρχουν και άλλα πιάτα από την Ανατολή, όπως το Σφίχα, το Μανακίς και το Μουσαχάν, στα οποία η ζύμη επικαλύπτεται με κρέας, ζαατάρ ή τυρί τζιμπνέχ. 

Λόγω των εχθρικών σχέσεων Αρμενίας -Τουρκίας, το άνοιγμα αρμενικών εστιατορίων που σερβίρουν το φαγητό στη Ρωσία είχε προκαλέσει διαμαρτυρίες.

Όνομα 
Το όνομα της λέξης Λαχματζούν προέρχεται από την αραβική λέξη لحم عجين, laḥm ʿajīn, σύντομη μορφή του لحم بعجين, laḥm bi-ʿajīn, που σημαίνει κρέας με ζύμη. Άλλες μορφές του ονόματος είναι το τουρκικό lahmacun και οι αρμενικές λέξεις լահմաջու, lahmaǰu και լահմաջո, lahmaǰo''.

Δείτε επίσης 
 Πίτσα

Αναφορές 

Αραβική κουζίνα
Αρμενική κουζίνα
Τρόφιμα μαγειρεμένα στο φούρνο
Κυπριακή κουζίνα
Ιρακινή κουζίνα
Ισραηλινή κουζίνα
Λιβανέζικη κουζίνα
Κουζίνα της Μέσης Ανατολής
Συριακή κουζίνα
Τουρκική κουζίνα
Τέροβο Ιωαννίνων

Το Τέροβο είναι ορεινό χωριό της Δωδώνης στα νότια του νομού Ιωαννίνων, στα όρια με το νομό Πρεβέζης και σε υψόμετρο 720 μέτρων.

Γεωγραφία - Ιστορία 
Το Τέροβο είναι κτισμένο στις ανατολικές πλαγιές του Ξηροβουνίου και απέχει 35 χλμ. Ν. από την πόλη των Ιωαννίνων και 51 χλμ. Β.-ΒΔ. της Άρτας. Από το Τέροβο καταγόταν ο νεομάρτυρας Άγιος Ιωάννης ο Ράπτης, ο οποίος εγκαταστάθηκε αρχικά και εργάστηκε ως ράπτης στα Ιωάννινα. Στη συνέχεια πήγε στην Κωνσταντινούπολη όπου το 1526, επί εποχής Σουλεϊμάν Β΄, μαρτύρησε. Στο χωριό έχει χαρακτηριστεί ως ιστορικό διατηρητέο μνημείο το κτίριο "Κουτσέκι", κτισμένο από ντόπιους μαστόρους τον 19ο αιώνα την εποχή του Αβδουλά Μουταβελή, το οποίο ήταν η αποθήκη των αγροτικών προϊόντων που κατέβαλαν οι κάτοικοι της περιοχής ως φόρο στον Τούρκο τσιφλικά.

Ονομασία - Διοικητικά 
Η αρχική γραφή του ονόματος του χωριού ήταν Τέρροβο, μέχρι το 1940, οπότε διορθώθηκε σε Τέροβο και ως κοινότητα Τερρόβου συστάθηκε το 1919 με το ΦΕΚ 184Α - 19/08/1919. Σύμφωνα με το σχέδιο Καλλικράτης, μαζί με τα όμορα χωριά Ραψαίοι και Χάνι Τερόβου αποτελούν τη τοπική κοινότητα Τερόβου που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 281 κατοίκους.

Εξωτερικοί σύνδεσμοι

 Το κτίριο "Kουτσέκι" ως ιστορικό διατηρητέο μνημείο
 Άγιος Ιωάννης ο Ράπτης ο Νεομάρτυρας από τον ιστότοπο Ορθόδοξος συναξαριστής

Παραπομπές

Χωριά του νομού Ιωαννίνων
Δήμος Δωδώνης
Ταξιάρχης Ιωαννίνων

Για οικισμούς με το ίδιο όνομα δείτε το λήμμα: Ταξιάρχης (αποσαφήνιση)

Ο Ταξιάρχης είναι χωριό του νομού Ιωαννίνων πολύ κοντά στα Σερβιανά, των οποίων αποτελούσε συνοικισμό (μαχαλά) και οι κάτοικοι αποκαλούσαν "Πάνω μαχαλά" ή "Άγιο Ταξιάρχη". Βρίσκεται 14 χλμ. Ν.-ΝΑ. των Ιωαννίνων. Ως μέρος του οικισμού Σερβιανά  αναφέρεται από το 1321 σε χρυσόβουλο του Βυζαντινού αυτοκράτορα Ανδρονίκου Β' Παλαιολόγου. Σύμφωνα με το σχέδιο Καλλικράτης, μαζί με τα Σερβιανά και τη Μολυβαδιά αποτελούν τη τοπική κοινότητα Σερβιανών που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 98 κατοίκους.

Παραπομπές

Χωριά του νομού Ιωαννίνων
Δήμος Δωδώνης
Δήμος Αγίου Δημητρίου (Ιωαννίνων)
Σκλίβανη Ιωαννίνων

Η Σκλίβανη είναι ορεινό χωριό του νομού Ιωαννίνων στην Ήπειρο σε υψόμετρο 730 μέτρων.

Γεωγραφία - Αξιοθέατα 
Η Σκλίβανη, μαζί με τους γειτονικούς οικισμούς (Άγιος Γεώργιος, Άγιος Χριστόφορος, Κουλουραίικα, Προφήτης Ηλίας, Ράχη, Σταυρός και Χώρα)  αποτελεί χαρακτηριστικό παράδειγμα διάσπαρτηs κατοίκησης καθώς όλοι μαζί εκτείνονται σε 35.000 στρέμματα. Βρίσκεται στις υπώρειες του όρους Ξηροβούνι και απέχει 34 χλμ. Ν.-ΝΑ. από την πόλη των Ιωαννίνων και 6,5 χλμ. από τον κόμβο Αγίας Τριάδας της Ιόνιας Οδού.

Στην περιοχή υπάρχουν τα ερείπια της μολοσσικής Ακρόπολης της Σκλίβανης, η οποία πιθανολογείται ότι είχε ιδρυθεί κατά τον 4ο π.Χ. αιώνα με σκοπό τον έλεγχο της πρόσβασης από / προς την πόλη των Ιωαννίνων και των αρχαίων  περασμάτων μεταξύ Αμβρακίας, Όρραον με την ενδοχώρα. Σημαντικά αξιοθέατα  αποτελούν η εκκλησία της Παναγίας με ενδιαφέρον ξυλόγλυπτο τέμπλο και τοιχογραφίες καθώς και η μονή του Αγίου Νικολάου σε απόσταση 5 χλμ. ΒΔ. του χωριού. Υπάρχουν ακόμα το Μουσείο Νεότερης Ιστορίας, Μουσείο Εκκλησιαστικής Τέχνης και κάθε χρόνο διοργανώνεται μεγάλος αριθμός εκδηλώσεων από τον δραστήριο πολιτιστικό σύλλογο "Αδελφότητα Σκλιβανιτών Ιωαννίνων", που λειτουργεί από το 1971.

Ιστορία 
Η κατοίκηση της Σκλίβανης, από τα αρχαιολογικά ευρήματα που υπάρχουν, χρονολογείται στον 3ο με 4ο αιώνα ενώ οι υπάρχουσες εκκλησίες αποδεικνύουν συνεχή κατοίκηση από τον 15ο αιώνα. Οι περιηγητές Leak και Holland την αναφέρουν από το 1805 με 1812 καθώς και ο Παναγιώτης Αραβαντινός το 1831 στο έργο του "Χρονικά της Ηπείρου", ο οποίος δίνει στοιχεία για τον πληθυσμό και την κοινότητα.

Ονομασία - Διοικητικά 
Ως κοινότητα συστάθηκε το 1919 με το ΦΕΚ 184Α - 19/08/1919 και έδρα την ίδια. Σύμφωνα με το σχέδιο Καλλικράτης, μαζί με τα όμορα χωριά Άγιος Γεώργιος, Άγιος Χριστόφορος, Κουλουραίικα, Προφήτης Ηλίας, Ράχη, Σταυρός και Χώρα αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 65 κατοίκους, ενώ η κοινότητα συνολικά 235.

Παραπομπές

Εξωτερικοί σύνδεσμοι
 Αδελφότητα Σκλιβανιτών Ιωαννίνων
 Αναπαράσταση βλάχικου γάμου

Χωριά του νομού Ιωαννίνων
Δήμος Δωδώνης
Βλαντιμίρ Μέλνικοφ

Ο  Βλαντιμίρ Νικολάεβιτς Μέλνικοφ  (Ουκρανικά: Володимир Миколайович Мельников, Ρωσικά: Владимир Николаевич Мельников), είναι Ουκρανός συγγραφέας και συνθέτης, γεννημένος στις 14 Σεπτέμβριος του 1951 στο Τσερναούτσι.

Λογοτεχνικές εκδόσεις του συγγραφέα  
 Στους φίλους μου (Друзям. Моим Товарищам. To my friends), ποίηση (2003) 
 Οι Ουκρανοί δεν είναι οι Παπούες (Украинцы – не папуасы), ιστορίες και ποιήματα (2007)  
 Απεριόριστο Μερίδιο (Безграничная доля), ιστορικό μυθιστόρημα (2014)

Τραγούδια σε ποιήματα του συγγραφέα 
 2003: Ημέρα Ανεξαρτησίας  ("День Незалежності");
 2004: Καλή τύχη ("Хай щастить");
 2013: Στην Ουκρανία είμαι ερωτευμένος ("В Україну закоханий я"); 
 2017:  Όπου εσείς και εγώ είμαστε  ("Там, де ти і я").

Τα τραγούδια σε μουσική του συγγραφέα 
 2001:  Ειρηνευτές  ("Миротворці");
 2002: Jurământ nativ Ucraina ("Клятва Україні");
 2002:  Μπαλάντα του λοχίας  dedicat lui Sylvester Iskulescu ("Балада про сержанта");
 2002: Ειδική μονάδα άλφα ("Альфа");
 2003: Πρόσκοποι ("Розвідники");
 2004: Ημέρα Νίκης ("День Перемоги").

Εξωτερικοί σύνδεσμοι 

 Encyclopedia of modern Ukraine about Volodymyr Melnykov, volume 20, 2018, p.p. 135-136 
 Honorary Names of Ukraine - the elite of the state, volume IV, publishing house "LOGOS UKRAINE", 2017, p.203
 V.Melnikov Books in the National Library of Vernadsky
 About the author Volodymyr Melnykov in the electronic library Rulit
 Department of Education and Science of the Chernivtsi Regional State Administration about Volodymyr Melnykov

Παραπομπές 

 Ουκρανοί συγγραφείς
 Ουκρανοί ποιητές
 Ουκρανοί συνθέτες
Χώρα Ιωαννίνων

Για οικισμούς με το ίδιο όνομα δείτε το λήμμα: Χώρα

Η Χώρα είναι ορεινό χωριό του νομού Ιωαννίνων στην Ήπειρο σε υψόμετρο 720 μέτρων.

Γεωγραφία 
Η Χώρα βρίσκεται στις υπώρειες του όρους Ξηροβούνι. Απέχει 33 χλμ. νότια από την πόλη των Ιωαννίνων και 2 χλμ. βορειοανατολικά από τη Σκλίβανη. Ως οικισμός αναγνωρίστηκε το 1961. Σύμφωνα με το σχέδιο Καλλικράτης, μαζί με τα χωριά Σκλίβανη, Άγιος Γεώργιος, Άγιος Χριστόφορος, Κουλουραίικα, Προφήτης Ηλίας, Σταυρός και Ράχη αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 21 κατοίκους.

Παραπομπές

Χωριά του νομού Ιωαννίνων
Δήμος Δωδώνης
Ντέιβιντ Τζ. Φράνσις

Ο Ντέιβιντ Τζ. Φράνσις (David J. Francis ) είναι πολιτικός που από τις 8 Μαΐου 2018 υπηρετεί ως Επικεφαλής υπουργός της Σιέρα Λεόνε. Διορίστηκε από τον Πρόεδρο Τζούλιους Μαάντα Μπίο τον Μάιο του 2018 και έγινε ο πρώτος αρχηγός της κυβέρνησης από το 1978. Πριν από το διορισμό του ήταν επικεφαλής της ομάδας για τη μεταβατική διακυβέρνηση. Τα καθήκοντα του επικεφαλής υπουργού περιλαμβάνουν την παροχή ικανής ηγεσίας για τον καθημερινό επιχειρησιακό συντονισμό, εποπτεία, παρακολούθηση και αξιολόγηση των κυβερνητικών επιχειρήσεων. Ο διορισμός του θεωρήθηκε αμφιλεγόμενος, καθώς κάποιοι πίστευαν ότι η νέα θέση θα έξαφάνιζε τις εξουσίες του Αντιπροέδρου και ότι δεν θα βοηθούσε στην ελάττωση του χρέους της χώρας που άφησε η προηγούμενη κυβέρνηση.

Παραπομπές 

Αρχηγοί κυβέρνησης της Σιέρα Λεόνε
Ηγέτες εν ενεργεία
Σιδηρόνερο

Το Σιδηρόνερο (πριν το 1927 Οσενίτσα) είναι χωριό και πρώην κοινότητα στην Περιφερειακή Ενότητα Δράμας της Περιφέρειας Ανατολικής Μακεδονίας και Θράκης. Από το 2011 αποτελεί μέρος του Δήμου Δράμας, του οποίου αποτελεί δημοτική ενότητα.

Γενικά και ιστορικά στοιχεία 
Βρίσκεται στην οροσειρά της Ροδόπης κατά μήκος των βουλγαρικών συνόρων στο βόρειο τμήμα της περιφερειακής μονάδας της Δράμας μεταξύ του δήμου Κάτω Νευροκοπίου και του δήμου Παρανεστίου. Η έκτασή της είναι 351,273 τ.χλμ.

Η δημοτική ενότητα υποδιαιρείται σε δύο τοπικές κοινότητες (συστατικά χωριά παρατίθενται σε παρενθέσεις):
Σιδηρόνερο (Καλλίκαρπο, Οροπέδιο, Παππάδες, Σιδηρόνερο)
Σκαλωτή

Κατά την απογραφή του 2011 ο πληθυσμός της δημοτικής ενότητας ήταν 412 κάτοικοι, εκ των οποίων 228 στο Σιδηρόνερο.

Στις 14 Ιουνίου του 1944 το Σιδηρόνερο έγινε πεδίο σύγκρουσης ανάμεσα στα βουλγαρικά στρατεύματα Κατοχής και τις αντάρτικες ομάδες του Αντών Τσαούς.

Παραπομπές

 
Δήμος Δράμας
Μαρτυρικά χωριά και πόλεις της Ελλάδας
Χωριά του νομού Δράμας
Σαάντ Σαμίρ

Ο Σαάντ Ελ-Ντιν Σαμίρ, περισσότερο γνωστός ως Σαάντ Σαμίρ, (  γεννημένος στις 1 Απριλίου 1989) είναι Αιγύπτιος ποδοσφαιριστής. Αγωνίζεται ως αμυντικός για λογαριασμό της ομάδας της Πρέμιερ Λιγκ Αιγύπτου, Αλ Αχλί ΣΚ. Αγωνίστηκε με την εθνική ομάδα της χώρας του στους Θερινούς Ολυμπιακούς Αγώνες του 2012.

Τον Μάιο του 2018 συμπεριλήφθηκε στην προκριματική αποστολή της Αιγύπτου, ενόψει του Παγκοσμίου Κυπέλλου του 2018 στην Ρωσία.

Παραπομπές

Εξωτερικοί Σύνδεσμοι 
 

Αιγύπτιοι ποδοσφαιριστές
Ποδοσφαιριστές Εθνικής Αιγύπτου
Ποδοσφαιριστές Εθνικής Αιγύπτου U20
Ποδοσφαιριστές ολυμπιακής ομάδας Αιγύπτου
Ποδοσφαιριστές Θερινών Ολυμπιακών Αγώνων 2012
Ποδοσφαιριστές Αλ Αχλί ΣΚ
Ποδοσφαιριστές Ελ Μοκαουλούν ΣΚ
Ποδοσφαιριστές Αλ-Μασρί ΣΚ
Ποδοσφαιριστές Κυπέλλου Εθνών Αφρικής 2017
Ποδοσφαιριστές Πρέμιερ Λιγκ Αιγύπτου
Αμυντικοί ποδοσφαιριστές
Ποδοσφαιριστές Παγκοσμίου Κυπέλλου 2018
Καστρί Γοργομύλου Πρέβεζας

Το Καστρί (Καστρίον, το) είναι οικισμός του Γοργομύλου του Νομού Πρέβεζας και υπάγεται στον δήμο Ζηρού.

Βρίσκεται σε απόσταση 7,4 χιλιομέτρων νότια από τον Ν. Γοργόμυλο και 25 χιλιόμετρα βορειοδυτικά της Άρτας. Από την πόλη της Φιλιππιάδας, έδρα του Δήμου Ζηρού, απέχει 13 χιλιόμετρα.
Είναι ο νεότερος οικισμός του Γοργομύλου και για ένα μεγάλο διάστημα λειτουργούσε σαν τόπος διαχείμασης (χειμαδιά) για τους κατοίκους του Παλιού Γοργόμυλου.

Στον οικισμό, σύμφωνα με την απογραφή του 2011, διαμένουν 102 κάτοικοι , ενώ το 2001 είχαν απογραφεί 144 κάτοικοι.  Η ονομασία του έχει άμεση σχέση με τις Κάστρο - αρχαίο Όρραον που βρίσκεται νότια του οικισμού.

Παραπομπές 

Χωριά του νομού Πρέβεζας
Δήμος Ζηρού
Δίλημμα του Ευθύφρονα

Το δίλημμα του Ευθύφρονα είναι το δίλημμα στο οποίο  Σωκράτης είχε υποβάλει στον Εύθυφρονα, αν το ευσεβές (ηθικό) λατρεύεται από τους θεούς επειδή είναι ευσεβές ή αν είναι ευσεβές επειδή λατρεύεται από τους θεούς. Το δίλημμα αυτό αναφέρεται στον διάλογο του Πλάτωνα Ευθύφρων. Το δίλημμα είχε μεγάλη επίδραση στον φιλοσοφικό θεϊσμό των μονοθεϊστικών θρησκειών, σε μια παραλλαγμένη του μορφή «Είναι το καλό πραγματικά καλό επειδή το επιθυμεί ο Θεός, ή επειδή είναι καλό το επιθυμεί ο Θεός;» Το δίλημμα είχε τεράστια επίδραση στην φιλοσοφία και ακόμη συζητείται. Χρησιμοποιείται ως κριτική της θρησκευτικής ηθικής.

Δείτε επίσης
 Κοσμική ηθική

Παραπομπές

Φιλοσοφία της θρησκείας
Ε
Πείραμα της Φιλαδέλφειας

Το Πείραμα της Φιλαδέλφειας είναι, σύμφωνα με σχετικό αστικό μύθο,  υποτιθέμενο στρατιωτικό πείραμα που πραγματοποιήθηκε από το Πολεμικό Ναυτικό των ΗΠΑ στο Ναυπηγείο της Φιλαδέλφειας στην Πενσυλβάνια, περίπου στις 28 Οκτωβρίου 1943. Το αντιτορπιλικό USS Eldridge με το πλήρωμά του υποτίθεται ότι έγινε αόρατο στις εχθρικές συσκευές.

Η πρώτη αναφορά στο σχετικό πείραμα εμφανίστηκε το 1966, σε γράμμα άγνωστης προέλευσης με αποδέκτη τον συγγραφέα και αστρονόμο Μόρις Κ. Τζέσαπ (Morris K. Jessup). Είναι σήμερα ευρέως αποδεκτό πως ανήκει στη σφαίρα της φαντασίας. Σύμφωνα με το Πολεμικό Ναυτικό των ΗΠΑ ουδέποτε πραγματοποιήθηκε τέτοιο πείραμα, ενώ οι λεπτομέρειες του μύθου έρχονται σε αντίθεση με όσα είναι γνωστά για το USS Eldridge καθώς και με τους γνωστούς φυσικούς νόμους.

Το ίδιο πλοίο παραχωρήθηκε το 1951 στην Ελλάδα και υπηρέτησε στο Πολεμικό Ναυτικό της ως το 1991 με το όνομα Λέων.

Παραπομπές

Πηγές

Εξωτερικοί σύνδεσμοι
 The Philadelphia Experiment from A-Z
 The Philadelphia Experiment by the DEPARTMENT OF THE NAVY - NAVAL HISTORICAL CENTER
 PDF version of "The Case for the Unidentified Flying Object" by Morris K. Jessup - 2003 transcription of the Office of Naval Research (ONR) annotated "Varo edition", with three-color notes supposedly by Carlos Miguel Allende

Πολιτισμός της Φιλαδέλφειας (Πενσυλβάνια)
Αστικοί μύθοι
Χαμντάν ιμπν Μοχάμεντ αλ Μακτούμ

Ο σεΐχης Χαμντάν μπιν Μοχάμεντ αλ Μακτούμ (Sheikh Hamdan bin Mohammed bin Rashid Al Maktoum, αραβικά : حمدان بن محمد بن راشد آل مكتوم) είναι πρίγκιπας του Ντουμπάι και διάδοχος του θρόνου. Είναι περισσότερο γνωστός ως Fazza (αραβικά : فزاع), το όνομα με το οποίο δημοσιεύει την ποίησή του.

Βιογραφία 
Ο Χαμντάν ιμπν Μοχάμεντ αλ Μακτούμ είναι ο γιος του σεΐχη Μοχάμεντ μπιν Ρασίντ αλ Μακτούμ και της Χιντ μπιντ Μακτούμ μπιν Τζούμα αλ Μακτούμ, πρώην συζύγου του Μοχάμεντ. Είναι ο δεύτερος γιος από τα δώδεκα παιδιά τους και το τέταρτο από τα παιδιά του πατέρα του. Ο μεγαλύτερος βιολογικός αδερφός του Χαμπντάν ήταν ο σεΐχης Ρασίντ μπιν Μοχάμεντ.

Ο Μοχάμεντ αλ Μακτούμ φοίτησε στο Ντουμπάι στο σχολείο αρρένων Rashid, και μετά στο Dubai School of Government. Συνέχισε τις σπουδές του στο Ηνωμένο Βασίλειο όπου αποφοίτησε από το Sandhurst το 2001 και αργότερα φοίτησε στο London School of Economics. Σε μια συνέντευξή του στο περιοδικό Vision περιέγραψε πώς το Sandhurst του δίδαξε την σημασία της εγκράτειας, της δέσμευσης, της αρετής, της υπευθυνότητας, της υπομονής, της κατανόησης, της ομαδικής εργασίας, της φιλίας και τα οφέλη της σκληρής δουλειάς.

Ρόλοι και θέσεις 
Έγινε πρόεδρος του Συμβουλίου του Ντουμπάϊ τον Σεπτέμβριο του 2006. Την 1η Φεβρουαρίου 2008, έγινε Crown Prince of Dubai. Ως ο νέος πρίγκιπας για την διαδοχή του θρόνου, προσέλαβε νέους προσωπικούς και οικονομικούς συμβούλους. Τον Ιούλιο του 2009, έγινε πρόεδρος στο Πανεπιστήμιο Hamdan Bin Mohammed Smart University, που ονομάστηκε επίσημα Hamdan Bin Mohammed e-University. Είναι επίσης επικεφαλής του Sheikh Mohammed bin Rashid Establishment για νέους επιχειρηματίες και επικεφαλής του αθλητικού κέντρου στο Ντουμπάϊ και του αυτιστικού κέντρου στο Ντουμπάϊ.

Ήταν μέλος της αντιπροσωπείας στο Dubai World Expo 2020 όταν το Ντουμπάϊ φιλοξένησε την εκδήλωση. Είναι επίσης ο ιδρυτής του βραβείου Hamdan International Photography Award, το οποίο κυκλοφόρησε το 2011.

Προσωπική ζωή 
Ο Χαμντάν αλ Μακτούμ είναι ιππέας και δύτης. Κάνει καταδύσεις στο Fujairah. Είναι γνωστός για τα ρομαντικά και πατριωτικά του ποιήματα. Δημοσιεύει τα ποιήματά του με το ψευδώνυμο Fazzaa3 (αραβικά : فزاع). Ασχολείται επίσης με τα γρήγορα αυτοκίνητα. Παίζει έναν μεγάλο ρόλο στα Godolphin stables. Είναι μέλος του Royal Ascot.

Κέρδισε ένα χρυσό μετάλλιο στα Alltech FEI World Equestrian Games™ το 2014 στην Νορμανδία της Γαλλίας, ένα χρυσό μετάλλιο το 2012 και ένα χάλκινο μετάλλιο το 2010. Στις 17 Σεπτεμβρίου 2016 ηγήθηκε μιας ομάδας πέντε αναβατών στα Πρωταθλήματα στο Samorín.

Τίτλοι και τιμές 

 14 Νοεμβρίου 1982 – 4 Ιανουαρίου 2006: Sheikh Hamdan bin Mohammed Al Maktoum
 4 Ιανουαρίου 2006 – 1 Φεβρουαρίου 2008: His Excellency Sheikh Hamdan bin Mohammed Al Maktoum
 1 Φεβρουαρίου 2008 – σήμερα: His Highness Sheikh Hamdan bin Mohammed Al Maktoum, Crown Prince of Dubai

Τιμές 

 Knight Grand Cross of the Order of Civil Merit (Βασίλειο της Ισπανίας, 23/05/2008).
 Cannes Award for Education, ως αναγνώριση του ρόλου του στο πεδίο της εκπαίδευσης στην Μέση Ανατολή και στην Βόρειο Αφρική και για τον ηγετικό ρόλο τους στο Πανεπιστήμιο Hamdan Bin Mohammed Smart.

Άραβες συγγραφείς
Εμιρατινοί
Διάλογοι για τη φυσική θρησκεία

Το Διάλογοι για τη φυσική θρησκεία  (Dialogues Concerning Natural Religion) είναι ένα έργο του σκωτσέζου φιλόσοφου Ντέιβιντ Χιουμ. Μέσω του διαλόγου, τρεις φιλόσοφοι, ο Δημέας, ο Φίλων και ο Κλεάνθης συζητούν για τη φύση της ύπαρξης του Θεού . Αν αυτά τα ονόματα είναι αναφορά σε αρχαίους φιλόσοφους, είναι ακόμη θέμα προς συζήτηση. Αν και οι τρεις συμφωνούν πως υπάρχει θεός, διαφωνούν έντονα για την φύση του θεού και πως, και αν, η ανθρωπότητα μπορεί να γνωρίσει κάποιαν θεότητα.

Στους διαλόγους του, οι χαρακτήρες του συζητούν μια σειρά από επιχειρήματα για την ύπαρξη του Θεού, όπως το τελεολογικό επιχείρημα, το κοσμολογικό επιχείρημα και το πρόβλημα του κακού

Ο Χιούμ ξεκίνησε να γράφει το έργο το 1750, αλλά το τελείωσε λίγο πριν τον θάνατο του, το 1776. Βασίζονται στο έργο του Κικέρωνα De Natura Deorum. Το έργο εκδόθηκε αρχικά, χωρίς αναφορά στο όνομα του συγγραφέα ή εκδότη.

Χαρακτήρες
Πάμφιλος, είναι ο νεαρός παρουσιαστής των διαλόγων. Σε ένα γράμμα προς τον φίλο του Ερμιππο, εξηγά τις θέσεις των Δημέα, Φιλων και Κλεάνθη. Χρησιμοποιείται ως αφηγητής. Στο τέλος αναφέρει πως θεωρεί ότι ο Κλεάνθης παρουσίασε τα ισχυρότερα επιχειρήματα, αν και μάλλον το κάνει από σεβασμό προς τον καθηγητή του, καθώς δεν αντανακλά τις απόψεις του Χιουμ για το θέμα. Αν ληφθούν υπόψιν οι άλλες θέσεις του Χιούμ για το θέμα της θρησκείας, μπορεί να σημειωθεί ότι όλοι καταλήγουν σε εμφανώς ειρωνικές δηλώσεις προσπαθόντας να επαναβεβαιώσουν την πίστη τους στον Χριστιανισμό. 
Κλεάνθης, είναι ενας «πειραματιστής θεϊστής» και οπαδός του ορθόδοξου εμπειρισμού του οποίου η πίστη στον θεό στηρίζεται σε μια εκδοχή του τελεολογικού επιχειρήματος 
 Φίλων, σύμφωνα με την κυρίαρχη άποψη, είναι ο χαρακτήρας που παρουσιάζει ομοιότητες με την χαρακτήρα τυ Χιούμ. Ο Φίλων, μαζί με τον Δημέα, κριτικάρουν τις ανθρωπομορφικές απόψεις του Κλεάνθη, καθώς και την τελεολογία του, αν και κανείς τους δεν απορρίπτει την πίστη στον θεό. Ο Φίλων υποστηρίζει πως η ανθρώπινη λογική είναι ανίκανη να πραγματοποιήσει σκέψεις για την κατανόηση του θείου, αν και δεν προχωρά να αρνηθεί ότι υπάρχει θεός.
 Δημέας «υποστηρίζει το κοσμολογικό επιχείρημα και τον φιλοσοφικό θεϊσμό" Πίστεύει πως η ύπαρξη του θεού πρέπει να αποδεικτεί με χρήση a priori λογικής και πως οι πεποιθήσεις μας για την φύση του θεού πρέπει να είναι βασισμένη στις αποκαλύψεις. Κατηγορεί τον Κλεάνθη για ανθρωπομορφισμό και για την υποστήριξη του στην «φυσική θρησκεία». Ο Δημέας απορρίπτει την εγκατάλειψη των a priori επιχειρημάτων από τον Φίλων και τον Κλεάνθη (και οι δυο ειναι εμπειριστές) και θεωρεί πως ο Φίλων αποδέχεται μια ακραία μορφή σκεπτικισμού."

Παραπομπές

Εξωτερικοί σύνδεσμοι 
ΔΙΑΛΟΓΟΙ ΓΙΑ ΤΗ ΦΥΣΙΚΗ ΘΡΗΣΚΕΙΑ 

 
 Free audio book of Dialogues Concerning Natural Religion
Ντάβιντ Στράους

Ο Ντέιβιντ Στράους David Friedrich Strauss ( ; 27 Ιανουαρίου 1808 στο Ludwigsburg – 8 Φεβρουαρίου 1874 στο Ludwigsburg) ηταν γερμανός προτεστάντης θεολόγος και συγγραφέας, ο οποίος επηρέασε τον χριστιανισμό στην ευρώπη με την θεωρία του ιστορικού Ιησού, του οποίου αρνήθεικε την θεία του φύση

Αρχική Ζωή
Γεννήθηκε στο  Ludwigsburg, κοντά στην Στουτγκάρδη . Σε ηλικία 12 ετών στάλθηκε σε ευαγγλικό σχολείο για να προετοιμαστει για σπουδές στην θεολογία. Αργότερα φοίτησε στο  University of Tübingen

Das Leben Jesu

Το έργο του Das Leben Jesu, kritisch bearbeitet (Η ζωή του Ιησού, κριτικά εξεταζόμενη)  προκάλεσε αίσθηση. Ενώ δεν αρνιόταν πως ο Ιησούς όντως υπήρξε, υποστήριξε πως οι ιστορίες με τα θαύματα δεν ήταν πραγματικά γεγονότα. Ο Carl August von Eschenmayer έγραψε μια ανασκόπηση το 1835, με τιλτο «Ο Ιούδας Ισκαριώτης των ημερών μας» στην οποία ο Στραους χαρακτηριζόταν ως το νόμιμο παιδί του γάμου της θεολογικής άγνοιας και θρησκευτικής έλειψης ανεκτικότητας, ευλογημένη από την υπνοβατούσα φιλοσοφία.» Ο The Earl of Shaftesbury χαρακτήρισε μια μετάφραση ως «το πιο σάπιο βιβλίο το οποίο ξεπετάχθηκε από τα σαγόνια της κόλασης» " Οταν ο Στράους έλαβε την έδρα της θεολογίας στο πανεπιστήμιο της Ζυρίχης, προκάλεσε αντιδράσεις ωστε οι αρχές τον επαυσαν πριν καν ξεκινήσει να εργάζεται.

Παραπομπές
Μ.Γ.Σ. Μέγας Αλέξανδρος Καρπερής

O Μ.Γ.Σ. Μέγας Αλέξανδρος Καρπερής είναι αθλητικό σωματείο στην Καρπερή του νομού Σερρών. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Γήπεδο Καρπερής. Την περίοδο 2022-23 η ομάδα δεν αγωνίζεται σε κάποιο πρωτάθλημα.

Ιστορία
Ο Μουσικός Γυμναστικός Σύλλογος Μέγας Αλέξανδρος Καρπερής ιδρύθηκε το 1949. Την περίοδο 1990–91 η ομάδα μετείχε στο πρωτάθλημα της Δ΄ Εθνικής κατηγορίας και συγκεκριμένα στον 2ο Όμιλο τερματίζοντας στην 21η θέση με 16 βαθμούς, οπότε και υποβιβάστηκε στις τοπικές κατηγορίες. Την περίοδο 2016–17 η ομάδα κατέκτησε το πρωτάθλημα της Α΄ Επίλεκτης κατηγορίας της ΕΠΣ Σερρών, κερδίζοντας την άνοδο στη Γ΄ Εθνική Ερασιτεχνική κατηγορία. Στην παρθενική της εμφάνιση στην κατηγορία, την περίοδο 2017–18 η ομάδα τερμάτησε στη 12η και τελευταία θέση του βαθμολογικού πίνακα του 1ου Ομίλου, με αποτέλεσμα τον υποβιβασμό στις τοπικές κατηγορίες.

Η διαχρονική πορεία
 Δ΄ Εθνική: 1990–91
 Γ΄ Εθνική: 2017–18

Παραπομπές

Εξωτερικοί σύνδεσμοι

Αθλητικοί σύλλογοι Σερρών
Ιδρύσεις αθλητικών συλλόγων το 1949
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1949
Α.Ε. Καρίτσας

Η Α.Ε. Kαρίτσας είναι αθλητικό σωματείο στην Καρίτσα του νομού Πιερίας. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Καρίτσας.

Ιστορία
Η Αθλητική Ένωση Καρίτσας Πιερίας ιδρύθηκε το 1981. Η ποδοσφαιρική ομάδα του συλλόγου κατέκτησε το πρωτάθλημα της ΕΠΣ Πιερίας την περίοδο 1997–98, ενώ παράλληλα πέτυχε την άνοδο στη Δ΄ Εθνική. Αγωνίστηκε για πρώτη φορά στο πρωτάθλημα της Δ΄ Εθνικής κατηγορίας την περίοδο 1998–99, τερμάτίζοντας στη 17η θέση του 5ου Ομίλου με 19 βαθμούς, οπότε και υποβιβάστηκε στις τοπικές κατηγορίες. Την περίοδο 2017–18 η ομάδα μετείχε στο πρωτάθλημα της Γ΄ Εθνικής Ερασιτεχνικής κατηγορίας παίρνοντας τη θέση του Ποσειδώνα Νέων Πόρων, όπου τερμάτισε στη 12η θέση του 1ου Ομίλου με 28 βαθμούς, με αποτέλεσμα τον υποβιβασμό στις τοπικές κατηγορίες.

Η διαχρονική πορεία
 Δ΄ Εθνική: 1998–99
 Γ΄ Εθνική: 2017–18
 Γ' Εθνική: 2019–20

Παραπομπές

Εξωτερικοί σύνδεσμοι

Αθλητικοί σύλλογοι Πιερίας
Ιδρύσεις αθλητικών συλλόγων το 1981
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1981